Broj:09-UPI -037/22-163/1 6. oktobar 2022. godine

Sekretarijat za kulturu i sport Glavnog grada – Podgorice, na osnovu člana 18 stav 1 i 46 stav 2 Zakona o upravnom postupku („Sl. list CG“, br. 56/14, 20/15, 40/16 i 37/17), člana 30 stav 1, a u skladu sa članom 21 stav 1 Zakona o slobodnom pristupu informacijama („Sl. list CG“, br. 44/12 i 30/17) i člana 12 stav 1 tačka 4 Odluke o organizaciji i načinu rada uprave Glavnog grada („Sl. list CG-Opštinski propisi“, br. 38/18, 43/18, 10/20 i 36/21), postupajući po zahtjevu Mreže za afirmaciju nevladinog sektora-MANS iz Podgorice, d o n o s i –

**R J E Š E N J E**

1. **USVAJA SE** zahtjev Mreže za afirmaciju nevladinog sektora-MANS iz Podgorice broj 141319 od 21.09.2022. godine i dozvoljava pristup informaciji-dokumentu koji se nalazi u posjedu ovog organa - osnivačka akta svih sportskih klubova čiji je osnivač Glavni grad Podgorica.
2. Pristup predmetnoj informaciji-dokumentu iz tačke 1 ovog rješenja ostvariće se se dostavom tražene informacije i ovog rješenja na e-mail: spi@mans.co.me **.**
3. Žalba protiv ovog rješenja ne odlaže njegovo izvršenje.

**O b r a z l o ž e n j e**

Sekretarijatu za kulturu i sport Glavnog grada Podgorice, je 23.09.2022. godine, aktom broj 29-037/22-47/1 od 22. 09.2022. godine od strane Građanskog biroa, dostavljen zahtjev Mreže za afirmaciju nevladinog sektora-MANS iz Podgorice, broj 141319 od 21.09.2022. godine.

Glavni grad je osnivač četiri kluba (Odbojkaški klub "Budućnost Volley, Rukometni klub "Budućnost", Fudbalski klub “Budućnost”AD Podgorica i Košarkaški klub “Budućnost).

U postupku po zahtjevu, Sekretarijat za kulturu i sport Glavnog grada Podgorice je utvrdio da je u posjedu informacije iz tačke 1 dispozitiva rješenja, te je dozvolio pristup iste.

Odredbom člana 21 stav 1 Zakona o slobodnom pristupu informacijama propisano je da podnosilac zahtjeva ima pravo da izabere način na koji želi da ostvari pristup traženoj informaciji, te će se pristup predmetnom dokumentu ostvariti dostavom tražene informacije na e-mail: spi@mans.co.me.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog odlučeno je kao u dispozitivu rješenja.

**Uputstvo o pravnoj zaštiti:** Protiv ovog rješenja može se izjaviti žalba Agenciji za zaštitu ličnih podataka i slobodan pristup informacijama u roku od 15 dana od prijema rješenja neposredno ili preko Sekretarijata za kulturu i sport. Žalba se podnosi u dva primjerka, sa dokazom o uplati 3,00 eura administrativne takse na žiro račun - Budžeta Glavnog grada broj: 550-30262334-37 - lokalna administrativna taksa, shodno Tarifnom broju 2 Odluke o lokalnim administrativnim taksama ("Službeni list Crne Gore - opštinski propisi", br. 54/19).

**SEKRETARKA**

**Ana Medigović**